Arvid Hammernes

Arvid Agnar Hammernes (født 1955) er Venstre-politiker og tidligere ordfører i Frøya kommune i Trøndelag. 

Han var ordfører i perioden 2003–2007Venstre-ordfører på Frøya - NRK 13. oktober 2003 for en fempartikoalisjon der de øvrige partiene er H, Krf, Sp og Frp, etter at Venstre var blitt det største borgerlige partiet i kommunestyret ved kommunestyrevalget i 2003. Denne koalisjonen sprakk imidlidlertid midtveis i perioden. 

Selv om de fem partiene beholdt flertallet etter kommunestyrevalget 2007, delte de seg i tre da ny ordfører skulle velges. Venstre sto alene bak Hammernes, Kristelig Folkeparti støttet Ap og SVs ordførerkandidat, Hans Stølan, mens H, Sp og Frp støttet Frps Halgeir Bremnes. Valget endte med at Stølan ble valgt med flest stemmer, men uten å oppnå flertall i kommunestyret.Hvem blir ordfører  - Hitra-Frøya 25. oktober 2007

Hammernes er kommuneingeniør av yrke. 

Referanser

Kategori:Venstre-ordførere i Sør-Trøndelag
Kategori:Ordførere i Frøya
Kategori:Personer fra Frøya kommune
Kategori:Fødsler i 1955